טבע הגישה הצעת רכש עוינת לחברת התרופות NuPathe תמורת עד 212 מיליון ד' - שוק ההון - TheMarker
טבע הגישה הצעת רכש עוינת לחברת התרופות NuPathe תמורת עד 212 מיליון ד'
בתוך כך, עיתון דרום קוריאני מדווח: טבע - אחת המתמודדות על רכישת השליטה בחברת Celltrion - לפי שווי של 4.6 מיליארד דולר לפחות
חברת NuPathe האמריקאית הודיעה שקיבלה הצעת רכש מחברת טבע. החברה הישראלית הגישה את ההצעה במקביל להצעת רכש שקיבלה נופת' מחברת Endo. טבע הציעה לרכוש את החברה האמריקאית תמורת 3.65 דולרים במזומן למניה, כלומר 114 מיליון דולר, סכום שמשקף פרמיה של 13% על מחיר השוק של נופת' וכן תשלום נוסף של 3.15 דולר למניה, כלומר 98 מיליון דולר.
נופת' מפתחת תרופות לטיפול במחלות של מערכת העצבים ובמחלות פסיכיאטריות. החברה מפתחת תרופות למחלות סכיזופרניה, מיגרנות, מחלת פרקינסון ומחלות קוגניטיביות אחרות. בעקבות הדיווח, מזנקת מניית החברה ב-36% לפני פתיחת המסחר בנאסד"ק.
מפעל טבע. מתמודדת על רכישת השליטה בסלטריון הקוריאניתבלומברג
בתוך כך דיווח העיתון הקוריאני Maeil שחברת טבע היא אחת המתמודדות על רכישת השליטה בחברת Celltrion הקוריאנית, המתמחה בפיתוח תרופות ביוגנריות. על פי הדיווחים טבע מתמודדת על רכישת השליטה עם חברת רוש וחברת אסטרה זנקה.
החברה הקוריאנית שנסחרת בבורסה של קוריאה בשווי של 4.6 מיליארד דולר הודיעה בתחילת אפריל 2013 ששני בעלי המניות הגדולים שלה, היו"ר והמנכ"ל Seo Jung-Jin שמחזיק ב-20.09% ממניותיה של סלטריון וקרן ההשקעות שבבעלות ממשלת סינגפור Temasek שמחזיקה ב-14.9% מהמניות, שכרו את בנק ההשקעות ג'יי.פי. מורגן לצורך המכירה.
בורסה - מחירי פקיעה נגזרי מדד שבועי: שער שקל/דולר- 3.645
דיווח: שווי השוק של אובר יזנק ל-120 מיליארד דולר בהנפקה בשנה הבאה